钦定古今图书集成/明伦汇编/氏族典/第382卷 > 李阳
## 钦定古今图书集成/明伦汇编/氏族典/第382卷 > 李阳

按《后赵录》：阳武乡人勒幼时与阳邻居相近，阳性刚
愎，每岁与勒争沤麻池，共相打扑，互有胜负。勒既贵
后，召其父老悉赴襄国，齿坐欢饮，阳独不来。勒使人
召之，既至，言及平生，酒酣，牵阳臂曰：“卿虽老，臂中犹
有力，颇复与人斗否？孤往日数得尊拳，卿亦数饱孤
毒手。”因大笑，赐里第一区。即日拜奉车都尉，除始兴
“太守。”